З інфармацыяй выступіў намеснік старшыні райвыканкама Юрый Мікалаевіч Кісялёў. Ён адзначыў, што прыняцце 8 гадоў назад Дэкрэта №18 дазволіла стварыць на Пастаўшчыне эфектыўную сістэму міжведамаснай работы па кантролі за ўмовамі выхавання дзяцей у сем’ях. Выпрацаваны алгарытм міжведамаснага ўзаемадзеяння па ўхіленні фактараў, якія пагражаюць дабрабыту, здароўю і жыццю непаўналетніх. За гэты перыяд у раёне сфарміравалася зладжаная сістэма ранняга выяўлення дзяцей, што знаходзяцца ў сацыяльна небяспечным становішчы. У аддзеле адукацыі, спорту і турызму, камісіі па справах непаўналетніх райвыканкама наладжаны ўлік і расследаванне інфармацыі пра дзяцей, якія аказаліся ў крытычнай сітуацыі. Пры яе пацвярxadджэнні ацэньваецца ступень рызыкі пражывання непаўналетняга ў сям’і, вызначаюцца шляхі вырашэння праблемы.